作者:陳著
標題:沁園春
內容:人生幾何，如何不自，珍重此生。向蠹殘字上，甘心拋擲，蝸尖爭處，著意丁寧。箭過時光，劍炊世界，誰帶經鋤誰筆耕。分明似，滿一鍋湯沸，無處清□。輸兄。練得閒成。□無辱無憂懼驚。但菜羹糲飯，不求他味，芒鞋竹杖，足暢幽情。八十年來，萬千看破，胸次春風秋月明。梅花帳，稱困眠醒起，無打門聲。